钦定古今图书集成/明伦汇编/人事典/第077卷 > 说苑 > 《善说篇》
## 钦定古今图书集成/明伦汇编/人事典/第077卷 > 说苑 > 《善说篇》

《陈子》说梁王，梁王说而疑之曰：“子何为去陈侯之国，
而教小国之孤于此乎？”陈子曰：“夫善亦有道，而遇亦
有时。昔傅说衣褐带剑，而筑于秕傅之城。武丁夕梦
旦得之，时王也；甯戚饭牛康衢，击车辐而歌，顾见桓
公得之，时霸也；百里奚自卖五羊之皮，为秦人虏，穆
公得之，时强也；论若三子之行，未得为孔子骏徒也。”
今孔子经营天下，南有陈、蔡之厄，而北干景公，三坐
而五立，未尝离也。孔子之时不行，而景公之时怠也。
以孔子之圣，不能以时行，说之怠，亦独能如之何乎？